Ապրանքները Հնդկաստանից ծովով ճանապարհ կընկնեն Իրանի Բանդար Աբաս նաւահանգիստ, որ գտնւում է Պարսից ծոցի ափին, որտեղից գնացքներով դրանք կը հասցնեն մինչեւ Կասպից ծովում Իրանի խոշորագոյն նաւահանգիստ՝ Բանդար Անզալի: Այնուհետեւ դրանք կը տանեն Աստրախան եւ երկաթուղային տրանսպորտով կուղարկեն Եւրոպա: Նշւում է, որ նոր երթուղով փոխադրումը 30-40 տոկոսով աւելի արագ եւ աւելի էժան կը լինի Սուէզի ջրանցքով փոխադրելուց: Այսպէս, Մումբայից Մոսկւա բեռի փոխադրման ժամկէտները պէտք է կրճատւեն մօտաւորապէս 20 օրով: